open-index/open-wikipedia-markdown huggingface dataset:
Tarzan and the Lost Safari

***Tarzan and the Lost Safari*** (títol orichinal en anglés, en aragonés ***Tarzán y lo safari perdiu***, estrenada en Aragón con o suyo títol traduciu enta lo castellano como ***Tarzán y el safari perdido***) ye una cinta de cine d'aventuras de cine estausunidense de l'anyo 1957 dirichida por Bruce Humberstone seguntes un guión orichinal de Montgomery Pittman y Lillie Hayward (encara que basau eb os personaches creyaus por Edgar Rice Burroughs), con una banda sonora orichinal de Clifton Parker, una dirección de fotografía de C. M. Pennington-Richards, una producción cinematografica de John Croydon y Sol Lesser ta la productora cinematografica *[[Solar Films Productions]]* y un elenco formau por os actors Gordon Scott, Robert Beatty, Yolande Donlan, Betta St. John, Wilfrid Hyde-White, George Coulouris, Peter Arne y Orlando Martins, en os suyos papels principals.

A cinta, que fa parte d'a serie de cintas protagonizadas por *[[Tarzán]]* (estando la 19ena cinta de *Tarzán* y la primera en color, en Eastmancolor) conta cómo un avión s'espatarna en 1956 en a colonia de l'Africa Oriental Britanica (l'actual Kenya) y *Tarzán* los troba, comprometendo-se a levarlos de tornada en bel lugar civilizau en trescruzando la chungla. Tanimientres, *Ogonooro *, lo chefe d'os guerreros d'a ciudat ficticia d'Opar, secuestra a una d'as viacheras, *Diana Penrod*, potque deseyan ufrir en sacrificio a tot o grupo a lo suyo dios, un leyón. *Tusker Hawkins*, un cazador, colabora con Tarzán ta rescatar a *Diana* y bien luego manifiesta sentir-se atrayiu por ella, pero *Diana* lo refusa. D'atra man, *Tusker* ye secretament aliau d'os guerrers oparians y lo suyo obchectivo ye de vender o grupo ta recibir a cambio una gran fortuna en vori d'elefants. Sindembargo, *Tarzán* prencipia a sospeitar d'él.

*Tarzan and the Lost Safari* s'ambienta en l'anyo 1956 en l'antiga Africa Oriental Britanica (actualment Kenya) y las suyas escenas se filmoron en os *[[Elstree Studios]]* en Hertfordshire (Anglaterra), en o rancho Iverson en Los Angeles (California, Estaus Unius) y en os países africans d'a Republica Democratica d'o Congo, Kenya, Tanzania, Uganda y Zambia.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Tarzan and the Lost Safari'' en Internet Movie Database.
*  ''Tarzan and the Lost Safari'' en AllMovie.
*  ''Tarzan and the Lost Safari'' en TCM Movie Database.
*  ''Tarzan and the Lost Safari'' en FilmAffinity.
*  ''Tarzan and the Lost Safari'' en l**[[American Film Institute Catalog]]'' de l**American Film Institute*.
*  [https://letterboxd.com/film/tarzan-and-the-lost-safari/ *Tarzan and the Lost Safari*] en [[Letterboxd]].
*  [https://www.allocine.fr/film/fichefilm_gen_cfilm=134782.html *Tarzan and the Lost Safari''] en Allociné.
War Pigs (cinta)

:*Iste articlo ye sobre una cinta estausunidense de cine belico de 2015; ta atros usos, se veiga *'War Pigs***.

***War Pigs*** (títol orichinal en [[Idioma anglés|anglés]], en [[Idioma aragonés|aragonés]] ***Tocins d'a guerra***, estrenada en [[Aragón]] con o títol de ***Comando War Pigs**') ye una cinta de cine belico de cine estausunidense de l'anyo 2015 dirichida por Ryan Little seguntes un guión orichinal de Luke Schuetzle y Adam Emerson, con una banda sonora orichinal d'Alex Kharlamov, una dirección de fotografía de Ty Arnold, una producción cinematografica de Luke Daniels, Steven Luke, Brad Scott y Chad A. Verdi ta las productoras *[[Schuetzle Company Productions]]*, *[[VMI Worldwide]]* y *[[Verdi Productions]]* y lo suyo elenco d'actors el forman, entre d'atros, Luke Goss, Dolph Lundgren, Chuck Liddell, Mickey Rourke, Noah Segan, Steven Luke, Ryan Kelley y Jake Stormoen.

*War Pigs* fa parte d'a serie de cintas *[[Saints and Soldiers (serie de cintas)]]*, estando la cuatrena cinta d'a serie y la secuela de *[[Saints and Soldiers: The Void]]* (2014, Ryan Little). Conta cómo lo *[[capitán]] Jack Wosick* ye degradau a tenient dimpués d'una misión en a que han muerto cuasi toz os suyos soldaus por haber seguiu as órdens recibidas, encara que él no yera convenciu d'a idoneidat d'as órdens. Bien luego el recrutan ta que mande una unidat a la que claman *tocins d'a guerra*, con l'aduya d'un alemán antinazi perteneixent a la Lechión Forana Francesa. Os *tocins d'a guerra* no parixen masiau conformes, pero bien luego prencipian sesions intensivas d'entrenamiento. La suya misión ye de trobar una arma terrorifica d'os alemans: un canyón muit gran que puet disparar a una distancia de 100 km.

A cinta s'ambienta en 1944 en bels puestos de Francia, incluyida l'actual rechión de Gran Este, y las suyas escenas se filmoron en Utah en os Estaus Unius.

## Elenco

## Se veiga tamién
* Cine en 2014.
* Cintas de 2014.

## Referencias

## Vinclos externos
*  ''War Pigs'' en Internet Movie Database.
*  ''War Pigs'' en Rotten Tomatoes.
*  ''War Pigs'' en FilmAffinity.
*  ''War Pigs'' en Allociné.
*  ''War Pigs'' en Letterboxd.
*  ''War Pigs'' en Box Office Mojo.
*  ''War Pigs'' en AllMovie.
Los tramposos

***Los tramposos*** (títol orichinal en castellano, en aragonés ***Os trampalandans***, estrenada en Aragón con o suyo títol orichinal) ye una cinta de cine de comedia de cine espanyol de l'anyo 1959 dirichida por Pedro Lazaga seguntes un guión adaptau por José Luis Dibildos (basau en una historia de Miguel Martín), con una banda sonora orichinal d'Antón García Abril, una dirección de fotografía de Manuel Merino y una producción cinematografica de José Luis Dibildos ta la productora cinematografica *[[Ágata Films, S.A.]]*. L'elenco d'actors d'a cinta el forman, entre d'atros, Tony Leblanc, Antonio Ozores, Concha Velasco, Laura Valenzuela, Venancio Muro, José Luis López Vázquez, Carlos Díaz de Mendoza, Emilio Rodríguez, Juan Calvo, Antonio Riquelme, Manolo Gómez Bur, José Orjas y Erasmo Pascual.

*Virgilio* y *Paco* s'adedican a vivir de chicoz timos que fan a los ciudadans de Madrit y que lis comportan bella estada en a garchola. *Julita *, la chirmana de *Paco*, no ye conforme con ixe estilo de vida y cuan *Virgilio* li diz de festechar, li respon que lis cal cambiar de modo de vida, asinas que toz dos prencipian a fer negocios honraus, que fracasan uno dimpués d'atro, dica que creyen trobar o negocio perfecto: fundar una achencia de viaches adedicada a fer visitas turisticas por Madrit, aproveitando que conoixen a lo conductor d'un autocar que lo lis puet logar a buen pre.

*Los tramposos* ye una cinta ambientada en a suya epoca actual (1959) en a ciudat de Madrit y la suyas escenas se filmoron en ixa mesma capital y en a ciudat de Toledo en Castiella-La Mancha.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''Los tramposos'' en Internet Movie Database.
*  ''Los tramposos'' en AllMovie.
*  ''Los tramposos'' en Letterboxd.
*  ''Los tramposos'' en Rotten Tomatoes.
Tarzan's Greatest Adventure

***Tarzan's Greatest Adventure*** (títol orichinal en anglés, en aragonés ***A gran aventura de Tarzán***, estrenada en Aragón con o suyo títol traduciu enta lo castellano como ***La gran aventura de Tarzán***) ye una cinta de cine estausunidense de l'anyo 1959 de cine d'aventuras dirichida por John Guillermin seguntes un guión adaptau por él mesmo y por Bernie Giler (basau en una historia de Les Crutchfield  partir d'os personaches creyaus por Edgar Rice Burroughs), con una banda sonora orichinal de Douglas Gamley, una dirección de fotografía de Ted Scaife, una producción cinematografica de Sy Weintraub y Harvey Hayutin ta la productora cinematografica *[[Solar Films]]* y un elenco d'o cual en fan parte actors como Gordon Scott, Anthony Quayle, Sara Shane, Sean Connery, Niall MacGinnis, Al Mulock y Scilla Gabel, entre d'atros.

Cuan asaltan l'aldeya de Mantu ta apoderar-se d'a dinamita que se i troba, asasinan a lo medico d'o lugar y a l'operador d'a radio, pero iste antes de morir consigue ninviar por radio una palabra: "Slade". Cuan Tarzán se n'entera, marcha enta l'aldeya a on un Policía li explica ixo y Tarzán decide perseguir a un antigo enemigo suyo, *Slade*, que ye qui ha estau l'asasino. Cuan marcha en una canoa troba un chicot avión que s'espaterna y a on viacha una modelo estausunidense clamada *Angie * y Tarzán, que no puet tornar entazaga, decide levar-la con él en a persecución d'a banda de *Slade*, que ye en busca d'una mina de diamants y que poquet a poquet va perdendo a los suyos miembros, que van morindo un a un.

A cinta s'ambienta en o suyo momento actual (1959 en Kenya y las suyas escenas se filmoron en a localidat de Kikuyu (condau de Kiambu en a provincia Central) en ixe mesmo país.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''Tarzan's Greatest Adventure'' en Internet Movie Database.
*  ''Tarzan's Greatest Adventure'' en AllMovie.
*  ''Tarzan's Greatest Adventure'' en TCM Movie Database.
*  ''Tarzan's Greatest Adventure'' en Letterboxd.
*  ''Tarzan's Greatest Adventure'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/tarzans-greatest-adventure *Tarzan's Greatest Adventure*] en [[Rotten Tomatoes]].
*  [https://www.filmaffinity.com/en/film961185.html *Tarzan's Greatest Adventure*] en [[FilmAffinity]].
*  [https://www.allocine.fr/film/fichefilm_gen_cfilm=33432.html *Tarzan's Greatest Adventure''] en Allociné.
Morena Clara (cinta de 1954)

:*Iste articlo ye sobre una cinta de cine de comedia espanyola de l'anyo 1954; ta atros usos, se veiga *'Morena Clara** y **Morena Clara (cinta)***.

***Morena Clara**' (títol orichinal, estrenada en Aragón con ixe mesmo títol) ye una cinta de cine espanyol de cine de comedia musical de l'anyo 1954 dirichida por Luis Lucia seguntes un guión adaptau por él mesmo y por José Luis Colina (basau en *[[Morena Clara (obra teatral)|Morena Clara]]*, una obra teatral d'Antonio Quintero y Pascual Guillén), con una banda sonora orichinal de Sixto Cantabrana y Juan Ruiz de Azagra, una dirección de fotografía de Jean Lehérissey, una producción cinematografica de Cesáreo González y Benito Perojo ta las productoras *[[Compañía Industrial Film Español S.A.]]*, *[[Suevia Films]]* y *[[Producciones Benito Perojo]]* y un elenco d'actors formau en os suyos papels principals por Lola Flores, Fernando Fernán Gómez, Miguel Ligero, Manuel Luna, Julia Lajos, Ana Mariscal, Julia Caba Alba, Francisco Pierrá, Casimiro Hurtado, José Toledano, Manuel Requena, Francisco Bernal, Félix Briones y Manuel Arbó. Como curiosidat, l'actor Manuel Ligero ya heba partecipau en a cinta *[[Morena Clara (cinta de 1936)|Morena Clara]]* dirichida en 1926 por Florián Rey en interpretando lo mesmo papel, nomás que en ixa cinta yera mas choven y interpretaba lo papel de chirmano d'a protagonista femenina y no pas d'o suyo tío, como interpreta en ista cinta.

Mientres a Edat Meya, una chitana pronuncia un escantamiento contra un correchidor que la ha condenau, y que diz que un d'os descendients d¡o correchidor sènamorará d'una descendient d'a chitana. En o present d'a cinta un fiscal acusa a una chitana d'o robo d'uns pernils y en logra la suya condena, pero la mai d'o fiscal contracta como treballadora a la mesma chitana en a suya casa, sin que su fillo lo sepa.

A cinta s'ambienta en a suya epoca actual (1954) en a ciudat de Sevilla y las suyas escenas se filmoron en ixa mesma ciudat d'Andalucía y en a ciudat de Madrit.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Morena Clara'' en Internet Movie Database.
*  ''Morena Clara'' en FilmAffinity.
*  ''Morena Clara'' en Letterboxd.
Dave Attell

**David** "**Dave**" **Attell**, naixiu de Nueva York (Nueva York) o 18 de chinero de 1965, ye un actor, guionista y productor cinematografico estausunidense.

## Filmografía
### Actor
#### Anyos 1990

#### Anyos 2000

#### Anyos 2010

## Referencias

## Vinclos externos

*  Dave Attell en Internet Movie Database.
Edmund Kean

**Edmund Kean**, naixiu de Westminster (Londres, Reino de Gran Bretanya, hue Reino Uniu) o 4 de noviembre de 1787 y muerto en Richmond (Surrey, Reino Uniu de Gran Bretanya y Irlanda; hue Gran Londres en o Reino Uniu) o 15 de mayo de 1833, estió un destacau actor teatral britanico considerau como un d'os grans interpretes d'as obras de William Shakespeare, que representó en cuantas localidaz britanicas.

Fillo de l'actriz Anne Carey (filla d'o compositor y escritor Henry Carey) y fácil que de l'arquitecto Edmund Kean, prencipió dende muit choven a suya carrera interpretativa, con nomás que cuatre anyadas, en interpretando a *[[Cupido]]* en o ballet *Cymon * de Jean-Georges Noverre, y tenió una vida prou tumultuosa, estando mesmo grumet en un barco britanico de choven. Tanimientres, bien luego trobó la protección de su tío Moses Kean, un prestidichitador y ventrilocuo, qui l'introdució en o mundo d'o Teatro y en a obra de Shakespeare. Amigo de l'actriz Charlotte Tidswell, ista li amostró los secretos d'a interpretación actoral, plegando a actuar con nomás que 14 anyadas ta lo rei Chorche III en o castiello de Windsor.
Whoopi Goldberg

**Whoopi Goldberg** (nombre artistico de **Caryn Elaine Johnson**, naixida de Nueva York (Nueva York, Estaus Unius) o 13 de noviembre de 1955, ye una destacada actriz, cantaire y escritora estausunidense, activa en o cine estausunidense y en o teatro dende primerías d'os anyos 1980 y con cuantos premios recibius mientres a suya carrera cinematografica.

D'entre a suya ampla filmografía, cal mencionar as suyas interpretacions en bellas cintas como *[[The Color Purple (cinta de 1985)|The Color Purple]]* (1985, Steven Spielberg), *[[Ghost (cinta de 1990)|Ghost]]* (1990, Jerry Zucker), *[[Sister Act]]* (1992, Emile Ardolino), *[[The Lion King]]* (1994, Roger Allers y Rob Minkoff, nomás que voz) u *[[Moonlight and Valentino]]* (1995, David Anspaugh).

## Filmografía
### Actriz

## Referencias

## Se veiga tamién
* Cintas interpretadas por Whoopi Goldberg.

## Vinclos externos

*  Whoopi Goldberg en Internet Movie Database.
Cine en 2018

O **cine en 2018** amuestra una relación d'escaicimientos notables, premios y festivals relacionaus con o mundo d'o cine en l'anyo 2018.

## Cintas con mas recaudo mundial
Relación de cintas con mas recaudo de taquilla a livel mundial en l'anyo 2018:

## Estrenos de cintas
Relación d'estrenos de cintas en l'anyo 2018:

### Chinero

### Febrero

### Mayo

### Chulio

### Setiembre

### Octubre

### Noviembre

### Aviento

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 2018.

## Referencias

## Vinclos externos
Tarzan the Magnificent

***Tarzan the Magnificent*** (títol orichinal en anglés, en aragonés ***Tarzán o magnifico***, estrenada en Aragón con o títol en castellano de ***Tarzán el justiciero***, en aragonés ***Tarzán o chusticiero***) ye una cinta de cine d'aventuras de cine estausunidense de l'anyo 1960 dirichida por Robert Day seguntes un guión adaptau por él mesmo (basau en os personaches creyaus por Edgar Rice Burroughs), con una banda sonora orichinal de Ken Jones, una dirección de fotografía de Ted Scaife, una producción cinematografica de Sy Weintraub y Harvey Hayutin y un elenco d'o cual en fan parte Gordon Scott, Jock Mahoney, Betta St. John, John Carradine, Lionel Jeffries, Alexandra Stewart, Earl Cameron, Charles Tingwell, Al Mulock, Gary Cockrell, Ron McDonnell, Harry Baird, Christopher Carlos, John Sullivan, Ewen Solon, Jacqueline Evans, Thomas Duggan, Peter Howell, John Harrison y George Taylor, entre d'atros actors.

En ista cinta d'a serie de cintas protagonizadas por *[[Tarzán]]*, l'actor Gordon Scott interpreta por zaguer vegada a lo personache y Jock Mahoney interpreta lo papel d'o villano d'a cinta, *Coy Banton*; tanimientres, en a siguient cinta d'a serie, *[[Tarzan Goes to India]]* (1962, John Guillermin) Jock Mahoney ye qui interpreta a *Tarzán*. En *Tarzan the Magnificent* se conta cómo *Abel Banton* con os suyos cuatro fillos asalta unas oficinas en un lugarón en matando-ie bellas personas. Un policía captura a uno d'os fillos, *Coy*, pero cuan lo leva enta la ciudat aparixe toda la familia y lo matan, encara que tamién i plega *Tarzán*, amigo d'o policía, que mata a un atro d'os chirmans y mantiene presonero a *Coy*. *Tarzán* lo porta enta la ciudat, pero con él marchan tamién un grupo de personas entre lo cual se troban dos mullers, a la vegada que los persigue lo resto d'a *familia Banton*.

*Tarzan the Magnificent* s'ambienta en a suya epoca actual (1960) en l'actual Kenya y las suyas escenas se filmoron en ixe mesmo país y en os *[[Estudios Shepperton]]* en Surrey en o Reino Uniu.

## Elenco

## Se veiga tamién
* Cine en 1960.
* Cintas de 1960.

## Referencias

## Vinclos externos
*  ''Tarzan the Magnificent'' en Internet Movie Database.
*  ''Tarzan the Magnificent'' en AllMovie.
*  ''Tarzan the Magnificent'' en TCM Movie Database.
*  ''Tarzan the Magnificent'' en l**[[American Film Institute Catalog]]'' de l**American Film Institute*.
*  [https://letterboxd.com/film/tarzan-the-magnificent/ *Tarzan the Magnificent*] en [[Letterboxd]].
*  [https://www.filmaffinity.com/en/film850300.html *Tarzan the Magnificent''] en FilmAffinity.
The Man Behind the Gun

***The Man Behind the Gun*** (títol orichinal en anglés, en aragonés ***L'hombre dezaga de l'arma***, estrenada en Aragón con o títol en castellano de ***Era el comendante Callicut***, en aragonés ***Yera lo comandant Callicut***) ye una cinta  de cine estausunidense de cine de western de l'anyo 1953 dirichida por Felix Feist seguntes un guión adaptau por John Twist (basau en una historia de Robert Buckner), con una banda sonora orichinal de David Buttolph, una dirección de fotografía de Bert Glennon, una producción cinematografica de Robert Sisk ta la productora cinematografica *[[Warner Bros.]]* y con un elenco formau por os actors Randolph Scott, Patrice Wymore, Dick Wesson, Philip Carey, Lina Romay, Roy Roberts, Morris Ankrum, Katharine Warren, Alan Hale Jr., Douglas Fowley, Tony Caruso, Clancy Cooper y Robert Cabal, en os suyos papels principals.

En a cinta se conta cómo lo *comandant Ransome Callicut* plega en a ciudat de Los Angeles en California en bel momento d'os anyos 1860 antis d'a Guerra Civil d'os Estaus Unius como ahent encubierto fendo-se pasar por un mayestro y con a coartada adicional d'una deserción ficticia d'o servicio dimpués de fer la momenata de que lo fa ta fuyir d'un asasinato. La suya misión ye de descubrir qui son os implicaus en un prochecto de secesión d'u sud de California ta formar un nuevo estau partidario d'a esclavitut y asinas equilibrar a balanza entre estaus esclavistas y no esclavistas en bel meyo d'as tensions politicas en o país con motivo d'as posturas enfrontinadas sobre l'esclavismo. En primeras sospeita d'a implicación en a trama d'o *capitán Roy Giles*, en estar iste procedent d'os estaus d'o sud, encara que la novia d'iste li diz que ye equivocau. Cuan acaba de plegar, asasinan a un miembro d'o Senau d'os Estaus Unius que amostraba estar partidario d'a Unión y enemigo d'os secesionistas, y finalment *Callitut* amuestra la suya perosnalidat real a lo *capitán Giles* y confirma que iste ye leal a lo Gubierno y colabora con él en a investigación, con l'aduya tamién de *Lora Roberts*, la novia de *Giles* y con qui lo*comandant Calicut* prencipia a sentir atracción amorosa, que amás li ye correspondida.

A cinta s'ambienta en os anyos 1860 en Los Angeles en California y las suyas escenas se filmoron en o rancho Bell en Santa Susana, tamién en california.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''The Man Behind the Gun'' en Internet Movie Database.
*  ''The Man Behind the Gun'' en FilmAffinity.
*  ''The Man Behind the Gun'' en AllMovie.
*  ''The Man Behind the Gun'' en TCM Movie.
*  ''The Man Behind the Gun'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/the-man-behind-the-gun *The Man Behind the Gun*] en [[Rotten Tomatoes]].
*  [https://letterboxd.com/film/the-man-behind-the-gun/ *The Man Behind the Gun*] en [[Letterboxd]].
*  [https://www.allocine.fr/film/fichefilm_gen_cfilm=218791.html *The Man Behind the Gun''] en Allociné.
Dance de Bulbuent

O **dance de Bulbuent** ye un dance que se celebra en Bulbuent (Campo de Borcha, Aragón) en a honor de Sant Bertolomeu. Ye documentau dende 1596 per lo que se creye que ye lo mas antigo d'Aragón.

## Referencias
Cast a Giant Shadow

***Cast a Giant Shadow*** (títol orichinal en anglés, en aragonés ***Prochecta la uembra d'un chigant***, estrenada en Aragón con o títol en castellano de ***La sombra de un gigante***, en aragonés ***A uembra d'un chigant***) ye una cinta de l'anyo 1966 de cine estausunidense de cine biografico belico dirichida por Melville Shavelson seguntes un guión adaptau por él mesmo basando-se en un libro de Ted Berkman que conta la vida de Mickey Marcus (u David Marcus), un coronel de l'exercito estausunidense mientres a Segunda Guerra Mundial que organizó en 1948 as Fuerzas de Defensa d'Israel, l'exercito d'ixe país, y las mandó mientres a guerra arabe-israelina de 1948. A banda sonora orichinal d'a cinta ye un treballo d'Elmer Bernstein, estando la suya dirección de fotografía obra d'Aldo Tonti y la suya producción cinematografica a'l cudiau d'o mesmo Melville Shavelson ta las productora cinematograficaproductoras *[[Batjac Productions]]*, *[[The Mirisch Corporation]]* y *[[Llenroc Productions]]*. L'elenco d'actors d'a cinta lo forman, en os suyos papels principals, Kirk Douglas, Angie Dickinson, Senta Berger, James Donald, Yul Brynner, Stathis Giallelis, John Wayne, Frank Sinatra, Luther Adler, Michael Shillo, Ruth White, Rina Ganor, Gordon Jackson, Topol, Michael Douglas, Allan Cuthbertson, Michael Hordern, Jeremy Kemp y Sean Barrett, entre d'atros actors.

Ista cinta conta la vida d'o coronel de l'exercito estausunidense Mickey Marcus (u David Marcus) centrando-se especialment en l'anyo 1948, cuan colaboró en a fundación d'as Fuerzas de Defensa d'Israel, l'exercito d'ixe país, y las mandó mientres a guerra arabe-israelina de 1948 contra los países arabes dimpués d'a fundación de l'estau d'Israel. A cinta s'ambienta en l'anyo 1944 mientres a batalla de Normandía en o Reino Uniu y en Normandía en Francia, en 1945 en Alemanya y en 1948 en Washington, DC en os Estaus Unius y en cuantas localidaz en Israel, incluyindo-ie Tel Aviv y Cherusalem; y las suyas escenas se filmoron en Israel y en os estudios cinematograficos de Cinecittà en Roma (Italia).

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos

*  ''Cast a Giant Shadow'' en Internet Movie Database.
*  ''Cast a Giant Shadow'' en TCM Movie Database.
*  ''Cast a Giant Shadow'' en FilmAffinity.
*  ''Cast a Giant Shadow'' en Allociné.
*  ''Cast a Giant Shadow'' en Rotten Tomatoes.
*  ''Cast a Giant Shadow'' en Letterboxd.
*  ''Cast a Giant Shadow'' en AllMovie.
*  ''Cast a Giant Shadow'' en l**[[American Film Institute Catalog]]'' de l**American Film Institute''.
East of Sumatra

***East of Sumatra*** (títol orichinal en anglés, en aragonés ***A l'este de Sumatra***, estrenada en Aragón con o suyo títol traduciu enta lo castellano como ***Al este de Sumatra***) ye una cinta de cine estausunidense de l'anyo 1953 de cine d'aventuras romanticas dirichida por Budd Boetticher seguntes un guión adaptau por Jack Natteford (basau en un guión de Frank Gill Jr a la vegada basau en una historia de Louis L'Amour y Jack Natteford), con una dirección de fotografía de Clifford Stine, una producción cinematografica d'Albert J. Cohen ta la productora cinematografica *[[Universal Pictures]]*, una banda sonora orichinal d'Irving Gertz, Henry Mancini y Herman Stein y un elenco d'o cual en fan parte, entre d'atros actors, Jeff Chandler, Marilyn Maxwell, Anthony Quinn, Suzan Ball, John Sutton, Jay C. Flippen, Scatman Crothers, Aram Katcher, Anthony Eustrel, Eugene Iglesias, Peter Graves, Earl Holliman, James Craven y John Warburton.

*Duke Mullane* marcha en a isla de Sumatra, en Indonesia, ta trobar una mina d'estanyo. Y efectivament troba un puesto a on ixe mineral tien una gran proporción de metal y prencipia la suya explotación. Como amenista treballadors, plega en un alcuerdo con o chefe d'a tribu local, *Kiang*. Iste organiza una fiesta ta los miners y en ixa fiesta baila *Minyora*, que ye la promesa d'o chefe y que bien luego casará con él. Tanimientres, *Minyoya* amuestra intrés amoroso por *Duke*, pero iste prefiere no tener problemas con o chefe. Cuan demana a la empresa ta la que treballa que li ninvíen os materials que ha pactau entregar a lo chefe como compensación por l'aduya d'os miebros d'a tribu a la mina, lo suyo chefe la li niega y plega de rapiconte en o lugar, acompanyau d'a suya novia, qui resulta estar una antiga novia de *Duke*. En tener celosías de *Duke*, lo suyo superior provoca un incident con a tribu local que conduz a un enfrontinamiento, estozoniau amás porque *Kiang* tamién amuestra tener celosías de *Duke*.

*East of Sumatra* s'ambienta en a suya epoca actual (1953) en a isla de Sumatra en Indonesia y las suyas escenas se filmoron en os *[[Universal Studios]]* en Universal City en California.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''East of Sumatra'' en Internet Movie Database.
*  ''East of Sumatra'' en TCM Movie Database.
*  ''East of Sumatra'' en FilmAffinity.
*  ''East of Sumatra'' en Letterboxd.
*  ''East of Sumatra'' en AllMovie.
The Bounty Hunter (cinta de 1954)

:*Iste articlo ye sobre una cinta de western estausunidense de l'anyo 1954; ta atros usos, se veiga *'The Bounty Hunter (cinta)** y **The Bounty Hunter***.

***The Bounty Hunter*** (títol orichinal en [[Idioma anglés|anglés]], en [[Idioma aragonés|aragonés]] ***O cazador de recompensas***, estrenada en [[Aragón]] con o suyo títol traduciu enta lo [[Idioma castellano|castellano]] como ***El cazador de recompensas**'') ye una [[cinta]] de [[cine de western]] de [[cine estausunidense]] de l'anyo [[1954]] dirichida por [[Andre DeToth]] seguntes un [[guión orichinal]] de [[Winston Miller]] y [[Finlay McDermid]], con una [[producción cinematografica]] de [[Samuel Bischoff]] ta la [[productora cinematografica]] ''[[Transcona Enterprises Productions]]'', una [[dirección de fotografía]] d'[[Edwin B. DuPar]], una [[banda sonora orichnal]] de [[David Buttolph]] y un [[elenco]] formau por os [[actor]]s [[Randolph Scott]], [[Dolores Dorn]], [[Marie Windsor]], [[Howard Petrie]], [[Harry Antrim]], [[Robert Keys]], [[Tyler MacDuff]], [[Ernest Borgnine]], [[Dub Taylor]], [[Fess Parker]] y [[Archie R. Twitchell]], entre d'atros.

''Jim Kipp'' ye un [[cazador de recompensas]] a qui bel día l'[[Achencia de Detectives Pinkerton]] li ufre una gran recompensa si fa presos u mata a los culpables d'un [[robo]] con un [[botín]] de 100.000 [[Dólar estausunidense|dólars]]. Accepta la oferta y prencipia las suyas investigacions, que lo conducen enta la ciudat de Twin Forks. Nomás sabe que un d'os ladrons yera feriu en una [[garra]] pero troba que en ixa ciudat denguno no parixe intresau en charrar d'ixe robo.

A cinta s'ambienta en bel lugar indeterminau d'o "[[Far West]]" en bel momento tamién indeterminau d'o [[sieglo XIX]] y las suyas escenas se filmoron en o [[rancho Iverson]] en [[Los Angeles]], en o [[rancho Warner]] en [[Calabasas]] y en bels atros puestos de [[California]] en os [[Estaus Unius]].

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0046801/ ''The Bounty Hunter''] en [[Internet Movie Database]].
*  [https://www.allmovie.com/movie/v85779 ''The Bounty Hunter''] en [[AllMovie]].
*  [https://www.filmaffinity.com/es/film600859.html ''The Bounty Hunter''] en [[FilmAffinity]].
*  [https://www.tcm.com/tcmdb/title/69480/enwp ''The Bounty Hunter''] en [[TCM Movie Database]].
*  [https://catalog.afi.com/Catalog/moviedetails/51148 ''The Bounty Hunter''] en l**American Film Institute Catalog* de l*'American Film Institute*.
*  [https://www.rottentomatoes.com/m/the_bounty_hunter_1954 *The Bounty Hunter*] en [[Rotten Tomatoes]].
*  [https://letterboxd.com/film/the-bounty-hunter-1954/ *The Bounty Hunter''] en Letterboxd.
Acts of Violence

***Acts of Violence*** (títol orichinal en anglés, en aragonés ***Actos de violencia***, estrenada en Aragón con iste zaguer títol) ye una cinta de cine estausunidense de cine d'acción d'intriga policiaca de l'anyo 2018 dirichida por Brett Donowho seguntes un guión orichinal de Nicolas Aaron Mezzanatto, con una banda sonora orichinal de James T. Sale, una dirección de fotografía d'Edd Lukas, una producción cinematografica de Randall Emmett, George Furla, Anthony Callie y Mark Stewart ta las productoras *[[Grindstone Entertainment Group]]*, *[[Emmett/Furla/Oasis Films]]*, *[[Highland Film Group]]* y *[[Colecar Productions]]*, y un elenco d'o cual en fan parte, entre d'atros, os actors Bruce Willis, Cole Hauser, Shawn Ashmore, Ashton Holmes, Melissa Bolona, Sean Brosnan, Sophia Bush, Mike Epps, Tiffany Brouwer, Jenna B. Kelly, Patrick St. Esprit, Rotimi, Matthew T. Metzler, Kyle Stefanski y Boyd Kestner.

*Roman McGregor* ye amán d'a suya voda con *Mia*. Ista marcha con un grupo d'amigas a festechar a suya despedida de soltera y lis cal de fer fuera a un grupo de moscons. Pero no saben que ixe grupo son en realidat os subministradors d'un rete de secuestro de mullers ta adedicar-las a la prostitución. Ta vengar-se d'a mesacha, la secuestran. *Roman* y los suyos dos chirmans, *Deklan* y *Brandon*, son antigos militars y cuan troban que la Policía no quiere actuar, deciden estar éls qui busquen a la secuestrada.

A cinta s'ambienta en bella ciudat indeterminada d'os Estaus Unius (nomás se deduz de l'argumento que no ye Las Vegas) en a suya epoca actual (2018) y las suyas escenas se filmoron en Cleveland en Ohio y en Nueva Orleans en Loisiana.

## Elenco

## Se veiga tamién
* Cine en 2018.
* Cintas de 2018.

## Referencias

## Vinclos externos
*  ''Acts of Violence'' en Internet Movie Database.
*  ''Acts of Violence'' en AllMovie.
*  ''Acts of Violence'' en TCM Movie Database.
*  ''Acts of Violence'' en Rotten Tomatoes.
*  ''Acts of Violence'' en Metacritic.
*  ''Acts of Violence'' en Letterboxd.
*  ''Acts of Violence'' en FilmAffinity.
*  ''Acts of Violence'' en Allociné.
Sant Teodoro de Zaragoza

**Sant Teodoro de Zaragoza** estió lo segundo bispe de Zaragoza substituyindo a sant Atanasio, arredol de l'anyo 66.

Yera disciplo de sant Chaime qui, seguntes diz la tradición, trayió dende Palestina lo cuerpo d'o suyo mayestro dica Galicia en companyía de sant Atanasio; toz dos figuran representaus en a frontera este d'a Seu de Sant Chaime de Santiago de Compostela, en a clamada Puerta Santa.

## Vinclos externos
*  ''Atanasio, primer obispo de Zaragoza''.
Ermita de Sant Bertolomeu de Gavín

A **ermita de Sant Bertolomeu de Gavín** ye una ermita aragonesa en o lugar de Gavín, perteneixent a lo termin municipal de Biescas, en a comarca de l'Alto Galligo y provincia de Uesca. Dende lo punto d'a vista d'a suya adscripción administrativa en a Ilesia Catolica, fa parte de l'arcipestrau de Biescas en a diocesi de  Chaca y d'a provincia eclesiastica de Pamplona y Tudela.

L'actual ermita posiblement estió la ilesia parroquial de bel lugar hue despoblau y desapareixiu, pero ixo no ye so que una hipotesi no confirmada encara.

Se tracta d'un edificio construyiu en os sieglos X u XI en piedra picada y que bels estudiosos califican como romanico y bels atros como mozarabe. Fa parte d'un grupo d'ilesias conoixiu como "ilesias de Sarrablo" y que poseyen bellas caracteristicas arquitectonicas comuns, amás de situar-se en o Sarrablo: absencia d'elementos decorativos exteriors, poseyer nomás que una sola nau que remata en un abside semicircular, etc. Fácil que se tracte d'a mas antiga d'as ilesias que fan parte d'iste grupo.

D'a ilesia orichinal, que se trobaba en runas, nomás se conserva que la suya torre y parte d'un muro, estando asinas la mayor parte d'a ermita una reconstrucción moderna con participación de l*'[[Asociación Amigos de Serrablo]]*, feita a partir d'a planta orichinal de l'edificio.

## Descripción
Se tracta d'un edificio formau por nomás que una sola nau con un testero recto y con una torre adosada en a suya frontera sud, accedendo-se a ista torre a traviés d'un acceso abovedau con puerta en arco de ferradura, posible influyencia de l'arte visigodo u de l'arte islamico, que gosaban emplegar iste elemento arquitectonico. Tanimientres, la torre se mantiene con acceso independient d'a nau d'a ermita.

A torre adosada poseye dos trampos clarament diferenciaus, fácil que perteneixents a diferents momentos constructivos. O primero d'istos trampos, dica dos terzs d'a suya altaria total, se troba decorau por rosetas arrodiadas por molduras en formando rectanglos. O trampo superior, clarament diferenciau por a color d'a piedra y por o suyo tamanyo, poseye dos finestras deseparadas por columnas que rematan en tres arcos de ferradura. A parte final d'a torre ye decorada con un arrimadiello de baquetas. Orichinalment fácil que la torre estase cubierta con un tellau en fusta en cuentas de l'actual tellau a cuatre auguas.

## Protección
Dende l'anyo 2004 ye protechida legalment con a suya declaración como *[[Bien d'Intrés Cultural]]*.

## Referencias

## Vinclos externos

*  Ermita de Sant Bertolomeu de Gavín en *www.RomanicoAragones.com*.
*  ''GAVÏN. Iglesia de San Bartolomé'' en *Románico digital*.
*  ''Iglesia de San Bartolomé de Gavín'' en a web d'o *[[Sistema de Información del Patrimonio Cultural Aragonés]]*.
Ilesia de Santa Olaria de Mérida d'Orós Baixo

A **ilesia de Santa Olaria de Mérida d'Orós Baixo** ye una ilesia aragonesa en o lugar d'Orós Baixo, perteneixent a lo termin municipal de Biescas, en a comarca de l'Alto Galligo y provincia de Uesca. Dende lo punto d'a vista d'a suya adscripción administrativa en a Ilesia Catolica, fa parte de l'arcipestrau de Biescas en a diocesi de Chaca y d'a provincia eclesiastica de Pamplona y Tudela.

Se tracta d'una d'as ilesias que fan parte d'un grupo conoixiu como "ilesias de Sarrablo", en situar-se todas ellas en Sarrablo y compartir no nomás que a epoca de construcción, so que tamién cuantos elementos constructivos comuns.

## Descripción
Ye una ilesia construyida en piedra picada en o primer cuarto d'o sieglo XI en estilo romanico seguntes bels autors u mozarabe seguntes d'atros, con nomás que una sola nau con abside semicircular, con una torre adosada fácil que con posterioridat a la construcción de l'edificio principal, en a suya frontera norte. En a suya frontera meridional se i troba una portalada con arco de meyo punto con un porche adosau, fácil que tamién posterior a la primera obra d'a ilesia.

A nau principal poseye un tellau en fusta, estando cubierto lo presbiterio con un arco de meyo punto y l'abside con una bovida. D'atra man, l'abside se troba decorau con siet arcos ciegos asentaus sobre ueito lesenas.

## Protección legal
A ilesia de Santa Olaria de Mérida d'Orós Baixo se troba protechida con a suya declaración como *[[Bien d'Intrés Cultural]]* o 29 de setiembre de 1982.

## Referencias

## Vinclos externos

*  ''Iglesia de Santa Eulalia. Orós Bajo'' en a web d'o Patrimonio Cultural d'Aragón d'a Deputación Cheneral d'Aragón.
*  ''Orós Bajo. Parroquial de Snta Eulalia'', en *www.RomanicoAragonés.com*.
*  ''Orós Bajo'' en a web de l'Asociación Amigos de Serrablo.
*  ''Iglesia de Santa Eulalia'' en a web d'o *[[Sistema de Información del Patrimonio Cultural Aragonés]]*.
The Last Duel (cinta de 2021)

:*Iste articlo ye sobre una cinta de cine epico historico dramatico de l'anyo 2021; ta atros usos, se veiga *'The Last Duel (cinta)** y **The Last Duel***.

***The Last Duel*** (títol orichinal en [[Idioma anglés|anglés]], en [[Idioma aragonés|aragonés]] ***O zaguer duelo***, estrenada en [[Aragón]] con o suyo títol traduciu enta lo [[Idioma castellano|castellano]] como ***El último duelo**') ye una cinta de l'anyo 2021 de cine de drama historico epico coproducida por o cine britanico y lo cine estausunidense dirichida por Ridley Scott seguntes un guión adaptau por Nicole Holofcener, Ben Affleck y Matt Damon (basau en *[[The Last Duel: A True Story of Crime, Scandal, and Trial by Combat in Medieval France]]*, un asayo d'Eric Jager de 2004 que conta una historia real), con una banda sonora orichinal de Harry Gregson-Williams, una dirección de fotografía de Dariusz Wolski y una producción cinematografica de Ridley Scott, Kevin J. Walsh, Jennifer Fox, Nicole Holofcener, Matt Damon y Ben Affleck ta las productoras *[[Scott Free Productions]]*, *[[Pearl Street Films]]* y *[[TSG Entertainment]]*. L'elenco d'actors d'a cinta el forman, entre d'atros, Matt Damon, Adam Driver, Jodie Comer, Ben Affleck, Harriet Walter, Alex Lawther, Serena Kennedy, Marton Csokas, Željko Ivanek, Tallulah Haddon, Bryony Hannah, Nathaniel Parker, Sam Hazeldine, Michael McElhatton, Oliver Cotton, Clive Russell, Adam Nagaitis, Bosco Hogan y Clare Dunne.

O guión d'a cinta se basa en un asayo d'Eric Jager que conta un feito real escaiciu en o reino de Francia en o sieglo XIV cuan Jean de Carrouges, un caballero, acusó a lo suyo antigo amigo Jacques Le Gris de violación en a persona de su muller Marguerite de Carrouges en desafiando-lo a un duelo chudicial, una figura d'o Dreito Penal que en ixas envueltas ya heba cayiu en desuso. A cinta conta los feitos novelaus dividida en tres partes, amostrando en cadaguna d'ixas partes a visión de cadagún d'os tres protagonistas principals, o mariu, la muller y l'acusau.

A cinta s'ambienta en o sieglo XIV en Normandía, Limoches, Escocia y París y las suyas escenas se filmoron en o castiello de Cahir en o condau de Tipperary y en Bray en o condau de Wicklow en Irlanda, y en o castiello de Fénelon en Sainte-Mondane y en Monpazier en Dordonya, en l'abadía de Fontfreja y en Narbona en l'Aude, en o castiello de Berzé-le-Châtel en Berzé-le-Châtel en Saona y Loira y en o castiello de Beinac en Beinac en l'Alta Viena en Francia, amás d'en os *[[Ardmore Studios]]* en o condau de Wicklow en Irlanda.

*The Last Duel* ye una cinta que estió bien acullida por a critica profesional y que recibió cuantos premios y nominacions, encara que gara d'istos premios perteneixe a los premios consideraus como prencipals u mas conoixius.

## Elenco

## Se veiga tamién
* Cine en 2021.
* Cintas de 2021.

## Referencias

## Vinclos externos
*  ''The Last Duel'' en Internet Movie Database.
*  ''The Last Duel'' en FilmAffinity.
*  ''The Last Duel'' en Allociné.
*  ''The Last Duel'' en Rotten Tomatoes.
*  ''The Last Duel'' en Letterboxd.
*  ''The Last Duel'' en AllMovie.
*  ''The Last Duel'' en Metacritic.
No Name on the Bullet

***No Name on the Bullet*** (títol orichinal en anglés, en aragonés ***Sin de nombre en a bala***, estrenada en Aragón con o títol d***'Una bala sin nombre***) ye una cinta de cine de western de cine estausunidense de l'anyo 1959 dirichida por Jack Arnold seguntes un guión adaptau por Gene L. Coon (basau en una historia de Howard Amacker), con una banda sonora orichinal de Herman Stein, una dirección de fotografía de Harold Lipstein y una producción cinematografica de Jack Arnold y Howard Christie ta la productora cinematografica *[[Universal Pictures]]*. Os actors que forman l'elenco principal d'a cinta son Audie Murphy, Charles Drake, Joan Evans, Virginia Grey, Warren Stevens, R. G. Armstrong, Willis Bouchey, Edgar Stehli, Simon Scott, Karl Swenson, Whit Bissell, Charles Watts, John Alderson y Jerry Paris.

Lordsburg ye una pacifica localidat en Arizona, un gratal con ciudadanos pacificos que viven placidament a suya vida. Bel día plega en a ciudat un forano y malas que da lo suyo nombre en rechistrar-se en l'hotel, la situación cambia bien rapedo. Lo forano, *John Gant*, ye un conoixiu pistolero a qui contractan ta que prevoque y mate a l'enemigo de qui li pague. Y resulta que un por un, toz os ciudadans d'ixe gratal de ciudat tienen motivos ta pensar que ye a éls a qui vien a buscar *Gant*, porque toz y cadagún d'éls son culpables de bel delito u mala acción. Mientres, *Gant* se limita a observar cómo los niervos s'apoderan d'os ciudadans, dica lo punto que un déls se suicida.

*No Name on the Bullet* ye una cinta ambientada en bel momento indeterminau d'a segunda metat d'o sieglo XIX en Arizona y las suyas escenas se filmoron en os *[[Universal Studios]]* en Universal City en California.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''No Name on the Bullet'' en Internet Movie Database.
*  ''No Name on the Bullet'' en TCM Movie Database.
*  ''No Name on the Bullet'' en Netflix.
*  ''No Name on the Bullet'' en Letterboxd.
*  ''No Name on the Bullet'' en FilmAffinity.
*  ''No Name on the Bullet'' en Allociné.
*  ''No Name on the Bullet'' en AllMovie.
Farewell to the King

***Farewell to the King*** (títol orichinal en anglés, en aragonés ***Adiós a lo rei***, estrenada en Aragón con o suyo títol traduciu enta lo castellano como ***Adiós al rey***) ye una cinta de cine de drama d'aventuras belicas de cine estausunidense de l'anyo 1989 dirichida por John Milius seguntes un guión adaptau por él mesmo (basau en *[[L'adieu au roi]]*, una novela publicada por  Pierre Schoendoerffer en 1969), con una banda sonora orichinal de Basil Poledouris, una dirección de fotografía de Dean Semler, una producción cinematografica d'Andre Morgan y Albert Ruddy ta la suya productora *[[Ruddy Morgan Productions]]* y con un elenco d'actors d'o cual en fan parte, entre d'atros, Nick Nolte, Nigel Havers, James Fox, Marilyn Tokuda, Frank McRae, Aki Aleong, Marius Weyers, William Wise, Gerry Lopez, Elan Oberon, Choy Chang Wing, Richard Morgan, John Bennett Perry, Michael Nissman y Wayne Pygram.

En 1942 mientres a Segunda Guerra Mundial, *Learoyd*, un soldau de l'exercito estausunidense consigue fuyir d'un pilotón de fusilamiento de l'exercito chaponés y se refuchia en l'interior d'a isla de Borneo, en l'actual Malaisia. Troba a una tribu y se converte en o suyo rei. En 1945 plegan en o suyo reino dos militars de l'exercito britanico con a misión de sublevar a las tribus nativas ta luitar contra los chaponeses que ya prencipian a reblar y son bien amán de perder a guerra. *Learoyd* accepta aduyar-los pero desiche d'una man armas y d'atra, lo reconoiximiento d'a suya cualidat de rei, a traviés d'un tractau signau con o cheneral Douglas MacArthur.

A cinta s'ambienta asinas en Borneo en l'actual Malaisia en 1942 y 1945 y las suyas escenas se filmoron en Sarawak en Malaisia y en Hawaii en os Estaus Unius.

## Elenco

## Se veiga tamién
* Cine en 1989.
* Cintas de 1989.

## Referencias

## Vinclos externos
*  ''Farewell to the King'' en Internet Movie Database.
*  ''Farewell to the King'' en AllMovie.
*  ''Farewell to the King'' en l**[[American Film Institute Catalog]]'' de l**American Film Institute*.
*  [https://www.filmaffinity.com/es/film675827.html *Farewell to the King*] en [[FilmAffinity]].
*  [https://www.rottentomatoes.com/m/farewell_to_the_king *Farewell to the King*] en [[Rotten Tomatoes]].
*  [https://www.boxofficemojo.com/movies/?id=farewelltotheking.htm *Farewell to the King*] en [[Box Office Mojo]].
*  [https://www.tcm.com/tcmdb/title/74578/wd *Farewell to the King*] en [[TCM Movie Database]].
*  [https://www.netflix.com/title/70049255 *Farewell to the King*] en [[Netflix]].
*  [https://letterboxd.com/film/farewell-to-the-king/ *Farewell to the King*] en [[Letterbox]].
*  [https://www.allocine.fr/film/fichefilm_gen_cfilm=59950.html *Farewell to the King''] en Allociné.
At Gunpoint

***At Gunpoint*** (títol orichinal en anglés, en aragonés ***A punta de pistola***, estrenada en Aragón con o títol en castellano d***'Así mueren los valientes***, en aragonés ***Asinas mueren os valients***) ye una cinta de cine de western de cine estausunidense de l'anyo 1955 dirichida por Alfred L. Werker seguntes un guión orichinal de Daniel B. Ullman, con una banda sonora orichinal de Carmen Dragon, una dirección de fotografía d'Ellsworth Fredericks, una producción cinematografica de Vincent M. Fennelly ta la productora cinematografica *[[Allied Artists Pictures]]* y un elenco d'o cual en fan parte en os suyos papels principals os actors Fred MacMurray, Dorothy Malone, Walter Brennan, Skip Homeier, Tommy Rettig, John Qualen, Whit Bissell y Jack Lambert.

*Jack Wright* ye lo propietario d'un almagacén en Plainview, en Texas y mai no ha disparau una pistola. Bel día plega en o lugar una banda de ladrons, os *Dennis*, y cuan marchan dimpués de robar o banco, *Jack* pilla la pistola d'o "sheriff" que acaban de matar y dispara a la chichalamanchas, acertando-le casualment a un d's atracadors que fuyiba montau a caballo. Un atro ciudadán, *George Henderson*, li dispara tamién, pero cuan lo fa lo bandiu ya heba muerto. Os diarios publican a feta y los ciudadans d'o kugar convoyan a los autors d'os disparos. Sindembargo, *Bob Dennis*, chirmano d'o muerto y miembro d'a banda, deciden vengar-se y marchan enta lo lugar, a on en primeras matan a *George*. Alavez os ciudadans d'o lugar amuestran cada vegada mas lo suyo miedo a los delincuents, que amás poco dimpués matan a otro ciudadano a qui han entrebolicau con *Jack*.

A cinta s'ambienta en a localidat de Plainview, en Texas, en bel momento indeterminau d'a segunda metat d'o sieglo XIX, y las suyas escenas se filmoron en Santa Clarita y Newhall, en California.

## Elenco

## Se veiga tamién
* Cine en 1955.
* Cintas de 1955.

## Referencias

## Vinclos externos
*  ''At Gunpoint'' en Internet Movie Database.
*  ''At Gunpoint'' en AllMovie.
*  ''At Gunpoint'' en TCM Movie Database.
*  ''At Gunpoint'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/1001297-at_gunpoint *At Gunpoint*] en [[Rotten Tomatoes]].
*  [https://letterboxd.com/film/at-gunpoint/ *At Gunpoint*] en [[Letterboxd]].
*  [https://www.filmaffinity.com/en/film146266.html *At Gunpoint''] en FilmAffinity.